મોટાભાગની સરકારી પ્રાથમિક શાળાઓમાં જોવાયું છે કે ત્યાં શિક્ષકોની અછત છે. જેનું પરિણામ વિદ્યાર્થી અને શિક્ષક વચ્ચેના પ્રમાણને અસમતોલ કરે છે.વધુમાં અમુક શાળાઓમાં ભૌતિક સુવિધાનો અભાવ હોય છે. આ બધુ સંયુક્ત વર્ગો તરફ દોરી જાય છે જેના લીધે અપાતા શિક્ષણની ગુણવત્તા ગંભીર કથળે છે. વિદ્યાર્થીઓમાં સંકલ્પના આધારિત જ્ઞાનનો અભાવ હોય છે અને આગળ અભ્યાસ ધરાવવામાં રસ હોતો નથી આવી પરિસ્થિતિમાં અધ્યયન - અધ્યાપન પધ્ધતિમાં અસરકારકતા લાવવા જરૂરી છે કે શિક્ષકો સંયુક્ત વર્ગો સંભાળવા માટે જરૂરી કૌશલ્યો અને સાધનોથી સજ્જ હોય.